
Prilog 1. Pregled prihvaćenih i neprihvaćenih primjedbi
	Redni broj
	Sudionik savjetovanja (ime i prezime pojedinca, naziv organizacije)
	Članak ili drugi dio nacrta na koji se odnosi prijedlog ili mišljenje
	Tekst zaprimljenog prijedloga ili mišljenja
	Status prijedloga ili mišljenja (prihvaćanje/neprihvaćanje s  obrazloženjem) 

	1.
	Možemo! Karlovac 
karlovac@mozemo.hr
	Novi prijedlog
	Prijedlog Pravilnika smatramo da nije u 
potpunosti pregledan i čitak, te predlažemo 
uvođenje novog članka sa jasnim opisom 
razgraničenja.
	Prihvaća se
Prijedlog se dodaje u članak 7. koji sada glasi: 
Postupci jednostavne nabave u smislu ovog Pravilnika su:
1.	Postupak jednostavne nabave robe, usluga i radova procijenjene vrijednosti nabave do 10.000,00 eura.
2.	Postupak jednostavne nabave robe, usluga i radova procijenjene vrijednosti nabave veće od 10.000,00 eura, a do 15.000,00 eura.
3.	Postupak jednostavne nabave robe,  usluga i radova procijenjene vrijednosti nabave veće od 15.000,00 eura, a do  25.000,00 eura za robe i usluge, odnosno do 45.000,00 eura za radove.
4.	Postupak jednostavne nabave robe i  usluga procijenjene vrijednosti nabave veće od 25.000,00 eura, a manje od 50.000,00 eura, odnosno postupak jednostavne nabave za radove procijenjene vrijednosti nabave veće od 45.000,00 eura, a do 100.000,00 eura.

	2.
	Možemo! Karlovac 
karlovac@mozemo.hr
	Novi prijedlog
	Također predlažemo uvođenje još jedne 
kategorije razgraničenja, te nešto drugačije 
procijenjene vrijednosti:
Razgraničenje postupaka prema vrijednosti 
Članak X. 
Postupci jednostavne nabave i njihova 
provedba razlikuju se s obzirom na 
procijenjenu vrijednost jednostavne nabave 
kako slijedi: 
1. postupci procijenjene vrijednosti manje od 
3.000,00 €, postupci izravnog ugovaranja, 
2. postupci procijenjene vrijednosti jednake 
ili veće od 3.000,00 €, a manje ili jednake 
7.000,00 €, postupci nabave s pozivom 
odabranim gospodarskim subjektima, 
minimalno 3 
3. postupci procijenjene vrijednosti veće od 
7.000,00 €, a manje ili jednake 17.000,00 € 
za robe i usluge, odnosno manje ili jednake 
30.000,00 € za radove, postupci nabave u 
modulu EOJN RH s pozivom odabranim 
gospodarskim subjektima,  minimalno 3 
4. postupci procijenjene vrijednosti veće od 
17.000,00 € i manje od 50.000,00 € za robe i 
usluge, odnosno veće od 30.000,00 € i manje 
od 100.000,00 € za radove, postupci s 
obveznom javnom objavom u modulu 
jednostavne nabave EOJN RH
	Ne prihvaća se  
Predloženo smanjenje vrijednosnih pragova ne prihvaća se iz razloga što je Pravilnik izrađen u skladu s važećim zakonskim okvirom, odnosno Zakonom o izmjenama i dopunama Zakona o javnoj nabavi, kojim su upravo povećani vrijednosni pragovi za javnu  nabavu i djelomice, obzirom na postupanje - propisani za jednostavnu nabavu,  uz dodatne mehanizme transparentnosti, pravne zaštite i elektroničke provedbe postupaka. Svrha izmjene Zakona o javnoj nabavi nije bila dodatno administrativno opteretiti naručitelje niti zadržati ranije niže pragove kroz interne akte, nego prilagoditi sustav javne nabave aktualnim gospodarskim okolnostima, rastu cijena roba, usluga i radova te uskladiti našu praksu s praksom država članica Europske unije, uz istodobno jačanje transparentnosti i kontrole provedbe postupaka jednostavne nabave.

Zakonom je propisano da je jednostavna nabava nabava do vrijednosnih pragova iz članka 12. stavka 1. Zakona, odnosno do 50.000,00 eura za nabavu robe i usluga te do 100.000,00 eura za nabavu radova. Pravila, uvjete i postupke jednostavne nabave naručitelj uređuje općim aktom, pri čemu je obvezan urediti pravila o poštivanju načela javne nabave, sprječavanju, prepoznavanju i uklanjanju sukoba interesa te pravnoj zaštiti gospodarskih subjekata.

Za nabave čija je procijenjena vrijednost jednaka ili manja od 15.000,00 eura Zakon ostavlja naručitelju širi prostor da proizvoljno općim aktom uredi način postupanja, uz mogućnost primjene elektroničkih sredstava komunikacije i uz obvezno poštivanje načela javne nabave. Za nabave čija je procijenjena vrijednost veća od 15.000,00 eura, Zakon već propisuje dodatne zaštitne mehanizme za ponuditelje i obveze za naručitelje u cilju povećanja transparentnosti: obveznu provedbu putem modula jednostavne nabave u EOJN RH te pravnu zaštitu putem prigovora čelniku tijela odnosno odgovornoj osobi naručitelja.
Grad Karlovac je po pitanju pravila za provođenje nabave do tih vrijednosti odredio alternativno postupanje. Naime, za nabavu procijenjene vrijednosti do 10.000,00 odredio je pozivanje najmanje 1 gospodarskog subjekta na dostavu ponude, znači može se pozvati i više njih.  Nadalje za nabavu procijenjene vrijednosti veće od 15.000,00 a do 25.000,00/45.000,00 odredio je da se pozovu najmanje 3 gospodarska subjekta na dostavu ponude, a  može i javna objava, sve putem modula EOJN RH.

Potom, za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura Zakon propisuje obvezu provedbe postupka jednostavne nabave putem javne objave u modulu jednostavne nabave EOJN RH. Time je zakonodavac već uspostavio razmjernu gradaciju postupanja, ovisno o vrijednosti nabave, te osigurao odgovarajuću razinu transparentnosti, tržišnog natjecanja i kontrole.
Naime, važećim Pravilnikom o provedbi postupaka jednostavne nabave prag za izravno ugovaranje utvrđen je u iznosu od 7.000,00 EUR, slijedom čega ne nalazimo opravdanim njegovo smanjenje na predloženih 3.000,00 EUR niti propisivanje strožeg režima postupanja za ostale vrijednosne pragove.

Nadalje, važeći Pravilnik već osigurava visoku razinu transparentnosti u provedbi postupaka jednostavne nabave. Za nabave procijenjene vrijednosti iznad 14.000,00 EUR, a ispod zakonskih pragova za javnu nabavu, propisana je javna objava poziva u Elektroničkom oglasniku javne nabave Republike Hrvatske (EOJN RH), čime je Grad Karlovac primjenjivao transparentnije postupanje i prije nego što je takva obveza bila propisana zakonom.

Ujedno, predmetni Pravilnik usvojen je od strane Gradskog vijeća 2023. godine te tijekom njegove primjene nisu zaprimljene primjedbe niti su utvrđene okolnosti koje bi upućivale na potrebu izmjene postojećih vrijednosnih pragova.
Slijedom navedenog, ocjenjuje se da predloženo dodatno snižavanje pragova nije potrebno niti svrhovito, jer bi bilo restriktivnije od zakonskih odredbi te bi dovelo do nerazmjernog administrativnog opterećenja naručitelja, produljenja postupaka i smanjenja učinkovitosti provedbe nabave, a bez bitnog dodatnog doprinosa transparentnosti, as obzirom na to da su zakonom već propisani obvezni mehanizmi provedbe putem EOJN RH, javne objave i pravne zaštite.

Pravilnik Grada Karlovca  sadrži odredbe u skladu sa Zakonom o javnoj nabavi, poštuje načela javne nabave, elektroničku komunikaciju, primjenu odredbi o sukobu interesa iz ZJN 2016, omogućuje pravnu zaštitu te uređuje postupanje na način koji osigurava zakonitost, transparentnost, učinkovito korištenje javnih sredstava i razmjernost između vrijednosti predmeta nabave i složenosti postupka.

	3.
	 Možemo! Karlovac 
karlovac@mozemo.hr
	Članak 4, alineja 3





























	Članak 4. 
Izbaciti stavku 3 u potpunosti, smatramo da 
se za predmetne usluge mora provesti 
postupak jednostavne nabave kroz sustav 
EOJN
 - za nabavu javnobilježničkih usluga, 
odvjetničkih usluga, zajmova i kredita, 
zdravstvenih usluga, socijalnih usluga, 
usluga obrazovanja, konzervatorskih usluga, 
usluga vještaka, hotelskih i restoranskih 
usluga, usluga cateringa, konzultantskih 
usluga,  programskog materijala 
namijenjenog za audiovizualne medijske 
usluge,
	Ne prihvaća se
Ne prihvaća se prijedlog za brisanje stavka 3. članka 4. Pravilnika.

Sukladno članku 15. Zakona o javnoj nabavi, pravila, uvjete i postupke jednostavne nabave naručitelj uređuje općim aktom. Zakon time naručitelju ostavlja pravo i obvezu da, vodeći računa o načelima javne nabave, sprječavanju sukoba interesa, svrhovitom i ekonomičnom korištenju proračunskih sredstava te osobitostima pojedinih predmeta nabave, propiše razmjeran način postupanja u jednostavnoj nabavi.

Navedena zakonska ovlast ne podrazumijeva da se za svaku nabavu, neovisno o njezinoj vrijednosti, naravi i okolnostima, mora propisati jednak i formaliziran postupak prikupljanja i uspoređivanja više ponuda. Jedna od temeljnih svrha općeg akta o jednostavnoj nabavi upravo je prilagođavanje načina postupanja vrijednosti i posebnostima konkretnog predmeta nabave, kako troškovi i trajanje provedbe postupka ne bi bili nerazmjerni vrijednosti i svrsi nabave.

Pritom i sam Zakon o javnoj nabavi, u članku 30., prepoznaje da određene vrste usluga zbog svoje pravne ili stvarne naravi nisu prikladne za provedbu standardnog postupka javne nabave. Tako su, pod uvjetima propisanima Zakonom, od njegove primjene isključene određene usluge pravnog zastupanja i s njima povezanog pravnog savjetovanja, usluge ovjeravanja i potvrđivanja dokumenata koje pružaju javni bilježnici, zajmovi i krediti te određeni ugovori koji se odnose na programski materijal namijenjen audiovizualnim ili radijskim medijskim uslugama.

Navedena zakonska isključenja potvrđuju da obveza provedbe tržišnog postupka nije sama sebi svrha, nego se mora ocjenjivati s obzirom na narav usluge, mogućnost stvarnog tržišnog natjecanja te svrhovitost i razmjernost postupka.

U odnosu na ostale usluge navedene u stavku 3., njihovo posebno uređenje opravdano je specifičnostima njihova pružanja.

Kod zdravstvenih i socijalnih usluga od posebne su važnosti dostupnost usluge, kontinuitet pružanja, povjerenje korisnika, pravodobnost postupanja te individualne potrebe pojedinih korisnika. Kod obrazovnih usluga odlučujući mogu biti stručnost i iskustvo konkretnog predavača ili ustanove, sadržaj i termin održavanja programa te njegova neposredna povezanost s potrebama naručitelja.

Hotelijerske, ugostiteljske i catering usluge redovito ovise o mjestu i vremenu održavanja događanja, broju sudionika, raspoloživosti kapaciteta, posebnim prehrambenim ili organizacijskim zahtjevima te potrebi pravodobnog osiguranja usluge. U takvim okolnostima formalizirani postupak prikupljanja ponuda ne mora nužno dovesti do ekonomičnijeg ili kvalitetnijeg rezultata, a može otežati ili onemogućiti pravodobno ugovaranje usluge.

Konzervatorske usluge, usluge vještaka i konzultantske usluge po svojoj su naravi stručne odnosno intelektualne usluge kod kojih odabir pružatelja ne ovisi samo o cijeni, već i o posebnim stručnim kvalifikacijama, ovlaštenjima, iskustvu, referencijama, poznavanju konkretnog predmeta, neovisnosti, raspoloživosti te, ovisno o okolnostima, povjerenju koje je nužno za kvalitetno izvršenje usluge.

Osim toga, zdravstvene, društvene, obrazovne, hotelijerske, ugostiteljske i povezane usluge i sam Zakon o javnoj nabavi svrstava u društvene i druge posebne usluge, za koje predviđa poseban režim i mogućnost uzimanja u obzir kvalitete, neprekidnosti, dostupnosti, raspoloživosti, sveobuhvatnosti usluge i posebnih potreba korisnika. Time zakonodavac također potvrđuje da se radi o uslugama koje zbog svojih osobitosti nije uvijek svrhovito uređivati na jednak način kao standardizirane nabave robe ili uobičajenih tržišnih usluga.

Isključenje navedenih nabava iz standardnog postupanja propisanog pojedinim odredbama Pravilnika ne znači da se one provode bez kontrole ili protivno načelima javne nabave. I kod takvih nabava mora biti osigurana zakonita i namjenska uporaba proračunskih sredstava, odgovarajući dokaz o nastanku potrebe i odabiru pružatelja usluge, provjera postojanja sukoba interesa, zabrana umjetnog dijeljenja nabave te odgovarajući revizijski trag.

Predmetna odredba primjenjuje se isključivo u okviru jednostavne nabave i u opsegu u kojem Zakon o javnoj nabavi način postupanja prepušta naručitelju. Njome se ne isključuju obvezne odredbe Zakona o javnoj nabavi o korištenju modula jednostavne nabave u EOJN RH, javnoj objavi i drugim obvezama kada su za konkretnu nabavu ispunjeni zakonom propisani uvjeti.

Slijedom navedenoga, ocjenjuje se da je zadržavanje stavka 3. opravdano, razmjerno i u skladu sa svrhom instituta jednostavne nabave, dok bi njegovo brisanje dovelo do nepotrebne formalizacije i administrativnog opterećenja i u slučajevima u kojima takav postupak, zbog vrijednosti i posebne naravi usluge, ne bi imao odgovarajući učinak na ekonomičnost, kvalitetu ni tržišno natjecanje.




U Karlovcu, 19. 6. 2026. god. 
KLASA:013-02/26-01/01
UR.BROJ: 2133-1-12/02-26-2

